Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 5 เม.ย.65
Daily Focus-บล.ฟินันเซีย ไซรัส ประจำวันที่ 5 เม.ย.65
5 เม.ย. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index ยังคงแกว่ง Sideways to Sideways Up ในกรอบ 1,695-1,710 จุด จากเม็ดเงินที่ยังทยอยไหลเข้าสินทรัพย์เสี่ยงต่อเนื่อง อย่างไรก็ตามยังคงมุมมองว่า Upside ระยะสั้นยังไม่กว้าง กลุ่มพลังงานคาดได้อานิสงส์จากราคาน้ำมันดิบที่ปรับขึ้นอีกครั้งจากการคว่ำบาตรรัสเซียเพิ่มเติมของยุโรป
ขณะที่ผลกระทบทางเศรษฐกิจคาดจะชัดเจนมากขึ้นในไตรมาส 2/65 หากสถานการณ์สงครามยังลากยาว ซึ่งทำให้สถานการณ์เงินเฟ้อยังคงเร่งตัวและส่งผลให้เกิด Inverted Yield Curve อย่างต่อเนื่อง แม้เราประเมินการฟื้นตัวของเศรษฐกิจไทยจะอยู่ในช่วงเร่งตัวหลัง COVID-19 รวมถึงภาคการท่องเที่ยวที่จะฟื้นชัดขึ้นในครึ่งปีหลัง แต่ในแง่ Valuation ปัจจุบันของ SET Index ที่เทรด PER ราว 18 เท่าถือว่าไม่ถูก
ส่วนกลยุทธ์ระยะกลาง-ยาว แนะนำให้รอจังหวะพักตัวของดัชนีในช่วง 1-2 เดือนข้างหน้าลงหาระดับ 1,650+- จุดหรือต่ำกว่าในการเข้าสะสม ส่วนการซื้อเก็งกำไรระยะสั้นเน้นลงทุนกลุ่ม Value และ Domestic Play ที่มี PER/PBV ต่ำ ทนทานต่อภาวะเงินเฟ้อและนโยบายการเงินโดยเฉพาะ FED ที่จะตึงตัวเร็วได้ รวมถึงได้อานิสงส์จากเศรษฐกิจในประเทศที่เร่งตัว ยังชอบกลุ่ม ธนาคาร โรงกลั่น ค้าปลีก อสังหาฯ อาหารและเครื่องดื่ม การแพทย์ เป็นต้น
หุ้นเด่นวันนี้ : MEGA แนะนำ “ซื้อ” ราคาเป้าหมาย 63 บาท คาดกำไรปกติไตรมาส 1/65 ลดลง 12% จากไตรมาสก่อน จากปัจจัยฤดูกาล แต่ยังโตแกร่ง 17% จากปีก่อน และคิดเป็น 20% ของประมาณการกำไรทั้งปีที่คาดแนวโน้มผลประกอบการจะเร่งตัวขึ้นในไตรมาสถัดๆ ไป แม้ว่าโควิดจะคลี่คลายและกลายเป็นโรคประจำถิ่น แต่เทรนด์ใส่ใจสุขภาพเป็น New normal ที่อยู่ไปตลอด ResearchAndMarket คาดตลาดอาหารเสริมโลกปี 2564 – 2569 โตเฉลี่ย 8.7% ต่อปี สูงกว่า World GDP ที่โตเฉลี่ย 4% จุดแข็งของ MEGA คือแบรนด์และการมีโรงงาน 4 แห่งในไทย ออสเตรเลีย อินโดนีเซีย พร้อมส่งออกไปยังภูมิภาคต่างๆ ทั่วโลก เน้นตลาดกำลังพัฒนาเป็นหลัก แนวรับ 46//45-44.50 บาท แนวต้าน 47.50-48//50 บาท